Briteney+Spears

Nascuta in Kentwood, Louisiana la data de 2 decembrie 1981, Britney Jean Spears si-a dorit dintotdeauna sa cante. In copilarie a cantat in corul bisericii si a participat la un concurs tv, Star Search. La varsta de 8 ani a dat proba pentru show-ul tv "The New Mickey Mouse Club", dar nu primeste nici un rol fiind prea tanara. Totusi, unul dintre producatorii showului a ajutat-o sa-si gaseasca un impresar in New York. Astfel ca urmatoarele trei veri si le petrece la New York unde studiaza la "Off Broadway Dance Center" si "Professional Performing Arts School".

Dupa trei ani de la prima auditie, Britney obtine un rol in "The New Mickey Mouse Club" la varsta de 11 ani, demonstrand ca are atat talente muzicale cat si actoricesti. Pe platourile de filmare ii cunoaste pe Christina Aguilera si Justin Timberlake.

Doi ani mai tarziu show-ul iese din grila TV si Britney revine in Kentwood impreuna cu familia. Dupa un an scolar normal, Britney revina la New York hotarata sa semneze un contract cu o casa de discuri importanta. Reprezentantii Jive Records au fost impresionati de talentul ei si ii propun un prim contract. Primul album, "...Baby One More Time" a fost lansat la inceputul anului 1999 si include superhituri precum "...Baby One More Time", "Sometimes" sau "Crazy". Vanzarile acestui album au depasit 20 de milioane de exemplare aducandu-i lui Brit 12 discuri de platina si numeroase premii.

Avandu-i drept idoli pe Mariah Carey, Michael Jackson si Madonna, Britney a fost in atentia presei inca de la inceputul carierei pe diverse teme, printre care: marirea sanilor si o relatie cu Printul William al Marii Britanii.

Cel de-al doilea album al sau a fost lansat in anul 2000. "Oops! ... I Did It Again" este un nou succes pentru Britney si contine hituri precum "Oops! ... I Did It Again", "Lucky," "Stronger" si "Don't Let Me Be The Last To Know".

Anul 2001 este cel mai important din cariera lui Britney, fiind anul in care a prezentat alaturi de LL COOL J Premiile Industriei Muzicale Americane, a participat la festivalul Rock In Rio, a cantat alaturi de Aerosmith, 'N Sync, Nelly si Mary J Blige la Super Bowl si a semnat un contract in valoare de mai multe milioane de dolari cu firma Pepsi.

Tot in acelasi an Britney lanseaza cel de-al treilea album ce include hituri precum "Overprotected," "I'm Not A Girl, Not Yet A Woman" si "Slave 4 U".

In 2002 detine unul dintre rolurile principale in filmul "Crossroads" pentru care primeste premiul Zmeura de Aur la categoria "Cea mai proasta prestatie actoriceasca feminina".

Viata personala a lui Britney a tinut indelung prima pagina a ziarelor si revistelor din intreaga lume: dupa despartirea de Justin Timberlake in 2002, apare la o premiera cinematografica alaturi de rebelul actor Colin Farrell. Si cine poate uita aparitia de la Premiile MTV din toamna lui 2003 alaturi de Madonna si Christina Aguilera, cand sarutul cu Madonna de pe scena nu a ratat nici o publicatie din lume. Era exact cu doua luni inainte de lansarea celui de-al patrulea album al sau, "In the zone". Primul single a fost "Me against the music", un duet mult asteptat cu unul dintre idolii sai, Madonna. Pentru Britney albumul marcheaza o schimbare totala de stil catre ceva total diferit, apropiat de stilul abordat de Madonna in ultimii ani.

Un nou moment scandalos din viata ei este casatoria de la Las Vegas cu Jason Allen Alexander, un prieten din copilarie, dupa o noapte de betie. Casatoria a fost anulata 55 de ore mai tarziu.

Cel de-al doilea single extras din album "In The Zone", "Toxic" este un nou succes pentru interpeta si ii aduce acesteia un rol intr-o importanta reclama Pepsi alaturi de vedete precum Pink, Beyonce si Enrique Iglesias.

In toamna acestui an, mai exact pe 18 septembrie, Britney se marita pentru a doua oara, de aceasta data cu dansatorul Kevin Federline si decide sa se retraga din muzica pentru o perioada. Insa inainte de aceasta pauza lanseaza prima sa colectie cu cele mai bune piese din cariera, "My Prerogative", primul single extras din acest album fiind melodia cu acelasi nume, un cover al piesei interpretate in urma cu zece ani de Bobby Brown.